Auksinė katė

Profelis aurata Temminck, 1827

 paplitimas
 galimas paplitimas arba atsitiktiniai stebėjimai

Auksinė katėterminai.vlkk.lt / Auksinė katė  | VLKK; nuoroda tikrinta: 2023.02.04. (Caracal aurata) – katinių (Felidae) šeimos plėšrus žinduolis. Tai viena mažiausiai žmonėms žinoma kačių šeimos rūšis gyvenanti Afrikoje.

 Paplitimas 
Paplitusios Afrikos žemyne nuo Tanganikos ežero ir pietinės Kenijos arealo rytuose, iki Gambijos arealo vakaruose.

 Gyvenamoji aplinka 
Gyvena Afrikos drėgnuosiuose atogrąžų miškuose bei tankiai suaugusiuose krūmynuose. Ugandoje auksinė katė užfiksuota iki 3 600 m aukštyje.catsg.org / African golden cat  Caracal aurata

 Pavojai jų išlikimui 
Nors jų suaugusių individų priskaičiuojama virš 10 000 (remiantis IUCN Cats Red List Workshop 2007 duomenimis), bet yra pastebima jų populiacijos mažėjimo tendencija. Kertant miškus, su jais traukiasi ir afrikos auksinių kačių arealas.

 Apibūdinimas 
Tai grakštūs, tvirto kūno sudėjimo gyvūnai su maža galva, mažomis ausimis, ilgomis kojomis bei vidutinio ilgio uodega. Jų kailio dėmėtumas ir spalva įvairūs. Kailis nuo kaštoniškai rudos iki sidabriškai pilkšvos arba visai juodos spalvos išmargintas įvairiomis dėmėmelėmis. Vienų taškuotas visas kailiukas, kitų tik taškuota balta papilvė.

 Kūno išmatavimai 
Maždaug dvigubai stambesnė už naminę katę (Felis catus). Kūno ilgis 65-90 cm, uodega 28-35 cm, aukštis pečių lygyje 38-55 cm, patinėliai sveria 11-16 kg. Tik kartą išmatuotos patelės svoris buvo 6,2 kg.

 Porūšiai 
Išskiriami du porūšiai:repository.si.edu / A revised taxonomy of the Felidae. Special Issue, No 11 | Winter 2017catsg.org / Revised taxonomy of the Felidae , (2 subfamilies, 8 lineages, 14 genera, 41 species, 77 subspecies)
 Caracal aurata aurata Temminck, 1827; sin. Profelis aurata aurata, paplitę Rytų, Centrinės Afrikos dalyse iki Kongo upės.
 Caracal aurata celidogaster Lydekker, 1906; sin. Profelis aurata celidogaster, paplitę į vakarus nuo Kongo upės ir Vakarų Afrikoje.

 Amžius 
Nelaisvėje išgyvena iki 12 metų.

 Gyvenimo būdas, maistas ir aplinka 
Ši katė daugiausia laiko praleidžia pavieniui ir ant žemės, nes beveik visi patvirtinti atvejai buvo, kai ji buvo pastebėta ant žemės, nors gerai laipioja medžiais. Auksinės katės aukas medžioja naudodamos medžioklės būdą "tykoti pasaloje ir staigiais šuoliais aukai netikint, grobti". Dažniausiai minta graužikais, tačiau taip pat minta ir kitais smulkiais žinduoliais, paukščiais ir primatais. Teritorijose, kuriose leopardai (Panthera pardus) buvo išnaikinti, auksinių kačių racioną sudaro šiek tiek stambesnis grobis, daugiausia smulkūs kanopiniai, taip pat graužikai, paukščiai ir jų kiaušiniai, beždžionės ir Potamochoerus larvatuswildcatconservation.org / African Golden Cat (International Society for Endangered Cats (ISEC) Canada); nuoroda tikrinta: 2023.02.05. | anglų k. jaunikliai.

Kadaise manyta, kad auksinės katės yra aktyvios prietemose ir naktį, tačiau Gabone 2011 m. atlikus filmavimą kamerų gaudyklėmis nustatyta, kad auksinės katės yra aktyvios bet kuriuo paros metu. Auksinių kačių aktyvumo pikas silpnai sutapo su leopardų aktyvumo sumažėjimo laikotarpiais, o aktyvumas padidėjo karščiausią popietės dalį, kai leopardai būna mažiausiai aktyvūs.

Kaip ir kitos laukinės katės, gyvenančios tankiuose krūmynuose, Afrikos auksinės katės mieliau juda keliais ir gerai naudojamais takeliais. Gabone kamerų gaudyklių dažnis buvo daug didesnis palei apleistus kelius. Nustatyta, kad nepaliestose gamtos vietovėse, kuriose nėra žmonių išmintų takų, katės renkasi didelius miškinių dramblių paliktus takus.

 Veisimasis 
Jų veisimasis mažai ištirtas. Laukinėje gamtoje neaprašytas nė vienas urvas su kačiukais. Veda 1-2 jauniklius. Vienintelė informacija apie veisimąsi yra tik iš nelaisvėje laikomos vienos poros, kuri veisėsi keturis kartus. Po maždaug 75 dienų gimė du jaunikliai, kurie svėrė 180-235 gramus. Jaunikliai augo gana sparčiai, akys atsivėrė per dvi-tris dienas, o prie kito maisto pradėjo pereiti būdami nuo trijų iki keturių mėnesių amžiaus, kai svėrė 2,5-3 kg. Lytiškai subręsta būdami nuo 11 iki 18 mėnesių amžiaus.

 Naturalūs priešai 
Gamtoje auksinės katės naturalūs priešai leopardai. Tad dalis šių gyvūnų vengia vietovių, kur dominuoja leopardai.

 Artimiausios rūšys 
Šiai aprašomai rūšiai, katinių šeimoje genetiškai artimiausi yra karakalai (Caracal caracal), iš kitų genčių - servalai (Leptailurus serval).

 Šaltiniai 

 Nuorodos 
 Elusive Golden Cat Filmed , anglų k.
 Illuminating Africa’s most obscure cat, by Jeremy Hance, October 18, 2011, (mongabay.com), anglų k.
 African golden cat (arkive.org) , anglų k.
 African golden cat (iucnredlist.org), anglų k.

Kategorija:Katiniai